अमेरिका ने की दवा कंपनी रेनबैक्सी के खिलाफ रोक की मांग  
एक अभूतपूर्व कदम उठाते हुए अमेरिका के न्याय मंत्रालय ने दवा कंपनी रेनबैक्सी के खिलाफ स्थायी रूप से रोक की मांग की है।
एक अभूतपूर्व कदम उठाते हुए अमेरिका के न्याय मंत्रालय ने दवा कंपनी रेनबैक्सी के खिलाफ स्थायी रूप से रोक की मांग की है। इस वजह से भारतीय दवा कंपनी को अमेरिका और भारत स्थिति अपने संयंत्रों में महत्वपूर्ण सुधार करने होंगे। इसके अलावा कंपनी के अमेरिका स्थित कई संयंत्रों में दवा विनिर्माण का काम रुक सकता है। मंत्रालय ने विनिर्माण मानकों के उल्लंघन और उसके द्वारा जमा किए गए आंकड़ों में समस्या का जिक्र करते हुए कंपनी के खिलाफ स्थायी तौर पर रोक लगाने के लिए अदालत में मामला दायर किया है।
खाद्य और दवा प्रशासन (एफडीए) के आग्रह पर समझौता आदेश दायर करने के बाद मंत्रालय के सहायक अटर्नी जनरल टोनी वेस्ट ने कहा, ‘‘अंतरराष्ट्रीय पहुंच के लिहाज से रेनबैक्सी के खिलाफ कार्रवाई एक अभूतपूर्व घटना है। कंपनी को अपने अमेरिका और भारत स्थित संयंत्रों में मौलिक परिवर्तन करना होगा।’’ उन्होंने कहा, ‘‘ हमलोग इस बात को सुनिश्चित करने के लिए प्रतिबद्ध हैं कि अमेरिकी नागरिकों को सुरक्षित, प्रभावशाली और एफडीए के मानकों के अनुसार विनिर्मित दवा मिले।’’ न्याय मंत्रालय ने कहा कि दायर मामला कार्यक्षेत्र के लिहाज से अभूतपूर्व है और रेनबैक्सी को हुए उल्लंघन में सुधार के लिए वृहद स्तर पर कदम उठाने होंगे और इस बात को सुनिश्चित करना होगा कि फिर कभी ऐसा न हो।    

खाद्य और दवा प्रशासन (एफडीए) के आग्रह पर समझौता आदेश दायर करने के बाद मंत्रालय के सहायक अटर्नी जनरल टोनी वेस्ट ने कहा, ‘‘अंतरराष्ट्रीय पहुंच के लिहाज से रेनबैक्सी के खिलाफ कार्रवाई एक अभूतपूर्व घटना है। कंपनी को अपने अमेरिका और भारत स्थित संयंत्रों में मौलिक परिवर्तन करना होगा।’’ उन्होंने कहा, ‘‘ हमलोग इस बात को सुनिश्चित करने के लिए प्रतिबद्ध हैं कि अमेरिकी नागरिकों को सुरक्षित, प्रभावशाली और एफडीए के मानकों के अनुसार विनिर्मित दवा मिले।’’ न्याय मंत्रालय ने कहा कि दायर मामला कार्यक्षेत्र के लिहाज से अभूतपूर्व है और रेनबैक्सी को हुए उल्लंघन में सुधार के लिए वृहद स्तर पर कदम उठाने होंगे और इस बात को सुनिश्चित करना होगा कि फिर कभी ऐसा न हो।